CELEX: 32014R0199
Language: hu
Date: 2014-02-28 00:00:00
Title: A Bizottság 199/2014/EU végrehajtási rendelete ( 2014. február 28. ) egyes áruk Kombinált Nómenklatúra szerinti besorolásáról

4.3.2014   
            
            
               HU
            
            
               Az Európai Unió Hivatalos Lapja
            
            
               L 62/6
            
         
      A BIZOTTSÁG 199/2014/EU VÉGREHAJTÁSI RENDELETE
   
   (2014. február 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 28-án.
      
         
            a Bizottság részéről, az elnök nevében,
         Algirdas ŠEMETA
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Stilizált zsiráf formájú termék (magassága körülbelül 36 cm, súlya körülbelül 820 gramm), melynek külső borítása puha textilből készült, és azt különböző anyagokkal töltötték meg. A fej puha szövettel van megtöltve, míg a test és a végtagok ömlesztett kölesből és levendulából álló töltést tartalmaznak (amelyet külön párnaként való használatra nem lehet kivenni).
                  A terméket melegíteni lehet mikrohullámú vagy hagyományos sütőben, illetve hűteni lehet hűtő- vagy fagyasztószekrényben annak érdekében, hogy melegítő- vagy hűtőpárnaként lehessen használni.
                  
                      (1) Lásd a képet.
               
               
                  9503 00 41
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9503 00 és a 9503 00 41 KN-kód szövegezése határozza meg.
                  Tervezése és kivitelezése miatt a terméket alapvetően gyermekek és felnőttek szórakoztatására szánják (lásd még a HR Magyarázat 95. árucsoportra vonatkozó Általános Rendelkezéseit és a 9503 vámtarifaszámra vonatkozó (D) pontját). A termék melegítő- vagy hűtőképességén alapuló bármely egyéb felhasználás mellékes, a termék szórakoztató hatásával összehasonlítva. A terméket ezért a 9503 vámtarifaszám alá tartozó játéknak kell tekinteni. Valamely alkotórésze alapján történő besorolása (például kölesként a 1008 vámtarifaszám alá vagy más textil készáruként a 6307 vámtarifaszám alá) ennélfogva kizárt.
                  A terméket ezért állat formájú kitömött játékként a 9503 00 41 KN-kód alá kell besorolni.
               
            
         
      
         (1)  A kép csupán tájékoztató jellegű.